ฮั่งเส็งปิดทะยาน 190.15 จุด หลังเฟดมีมติคงดอกเบี้ยตามคาด
ฮั่งเส็งปิดทะยาน 190.15 จุด หลังเฟดมีมติคงดอกเบี้ยตามคาด
27 ก.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 190.15 จุด หรือ 0.71% ปิดวันนี้ที่ 27,131.17 จุด ตามทิศทางของตลาดหุ้นสหรัฐ หลังจากธนาคารกลางสหรัฐ (เฟด) มีมติคงอัตราดอกเบี้ยระยะสั้นในการประชุมเมื่อวานนี้ ตามการคาดการณ์ของตลาด พร้อมกับส่งสัญญาณว่าจะเริ่มปรับลดงบดุลในเดือนก.ย. หากเศรษฐกิจสหรัฐปรับตัวตามที่เฟดคาดการณ์ไว้
นอกจากนี้ นักลงทุนยังรอดูข้อมูลเศรษฐกิจสหรัฐซึ่งจะมีการเปิดเผยในวันนี้และพรุ่งนี้ ได้แก่ ดุลการค้าเดือนมิ.ย., ยอดสั่งซื้อสินค้าคงทนเดือนมิ.ย., จำนวนผู้ขอรับสวัสดิการว่างงานรายสัปดาห์, สต็อกสินค้าคงคลังภาคค้าส่งเดือนมิ.ย. และผลิตภัณฑ์มวลรวมภายในประเทศ (จีดีพี) ไตรมาส 2